הפנתר השחור (קומיקס)

הפנתר השחור (באנגלית: Black Panther) הוא דמות בדיונית של גיבור-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת The Fantastic Four #52 מיולי 1966 ונוצרה על ידי הכותב סטן לי והמאייר ג'ק קירבי. טצ'אלה הוא גיבור-העל השחור הראשון בתולדות הקומיקס, הרבה לפני שגיבורי-על כדוגמת ג'ון סטוארט, לוק קייג', פלקון, סטורם וברק שחור הפציעו. הפנתר השחור הוא האלטר אגו של טצ'אלה, מנהיג האומה האפריקנית הבדיונית ואקאנדה. בתקופת מלחמת האזרחים של מארוול הוא נשא לאשה את אורורו מונרו, הידועה כחברת האקס-מן סטורם. בעקבות אירועי "ארץ הצל" של שנת 2010, טצ'אלה הוזמן בידי מאט מורדוק להחליפו כמגן שכונת הלז קיטשן בניו יורק. דמותו של הפנתר השחור מדורגת במקום ה-51 ברשימת מאה גיבורי-העל הגדולים, לפי אתר IGN. את דמותו של הפנתר השחור בסרטי היקום הקולנועי של מארוול "קפטן אמריקה: מלחמת אזרחים", "הפנתר השחור", "הנוקמים: מלחמת האינסוף" ו"הנוקמים: סוף המשחק" גילם השחקן צ'דוויק בוזמן. הפנתר השחור זהו התואר הטקסי שניתן למנהיג שבט הפנתרים בממלכת ואקאנדה האפריקנית. בנוסף למלוכה על ארצו, הפנתר השחור אחראי על השבטים השונים (שנקראים בצורה קולקטיבית כבני ואקאנדה). הפנתר הוא גם סמל לראש המדינה ונעשה בו שימוש במהלך משימות דיפלומטיות. אמנם הפנתר הוא תואר שעובר בתורשה, אך חייבים להרוויח אותו ביושר. בעבר הרחוק, מטאוריט שעשוי מהמינרל הבדיוני ויברניום התרסק בוואקאנדה, ומקום ההתרסקות לא נחשף. היות שלא רצה שזרים יפלשו למדינתו ויבזזו אותה מהמצרך הנדיר שהוענק להם במתנה מהשמיים, המלך טצ'אקה החליט להסתיר את מדינתו מפני העולם החיצון. אשתו הראשונה, נ'יאמי, מתה בלידתו של טצ'אלה, אשר גודל בידי אביו ואשתו השנייה ראמונדה. ראמונדה נלקחה בשבי, וטצ'אלה גודל לרוב על ידי אביו בלבד. טצ'אקה נרצח על ידי יוליסס קלו, אשר רצה את תל הוויברניום לעצמו. כשאנשיו בסכנה, טצ'אלה הצעיר השתמש בנשק של קלו נגדו, כרת את ידו הימנית ואילץ אותו לברוח. הוא הפך למלך ואקאנדה, אך עד שסיים את אימוניו, דודו ס'יאן עבר את המבחנים לקבלת תואר הפנתר השחור. במהלך הטקס, טצ'אלה פגש והתאהב באורורו מונרו היתומה. השניים הפסיקו את מערכת יחסיהם בגלל רצונו של טצ'אלה לנקום את מותו של אביו ולהפוך למנהיג ואקאנדה, אך הם נשארו ידידים. טצ'אלה זכה בתואר הפנתר השחור כאשר הביס את אלופי השבטים השונים בוואקאנדה, ופירק את המשטרה חשאית של ואקאנדה. הוא מכר חלקי ויברניום למוסדות מדעיים ברחבי העולם, והשתמש בהון שצבר על מנת לחמש עצמו עם טכנולוגיה מתקדמת. על מנת לשמור על שלום, הוא לקח מכל שבט קבוצת אנשים שישמשו כשומריו והכשירם, למד אמנויות לחימה מחוץ לוואקאנדה וחזר למלכותו. הוא הזמין את ארבעת המופלאים לוואקאנדה, ואז תקף ונטרל אותם לבדו כדי לבחון אותם ולברר האם הם מסוגלים לשמש כבעלי ברית יעילים נגד קלו, אשר החליף את ידו הכרותה בנשק על-קולי. טצ'אלה והארבעה התיידדו, וטצ'אלה סייע להם נגד נבל-העל פסיכו-מן. טצ'אלה הצטרף לקבוצת האוונג'רס, והציל אותם מגרים ריפר. הוא נאבק איתם לראשונה באדם-קוף, ופיתח קשר רומנטי עם הזמרת מוניקה לין. אחרי שעזר לאוונג'רס להביס את בני הנחש, טצ'אלה חשף את זהותו הסודית בטלוויזיה האמריקנית. הוא נתקל בדרדוויל, וגילה לו כי ניחש את זהותו הסודית. טצ'אלה עוזב את האוונג'רס על מנת לחזור לוואקאנדה, שניצבת על סף מלחמת אזרחים, והביא איתו את מוניקה לין. הוא הביס את אריק קילמונגר ואנשיו, ונסע לדרום אפריקה כדי לפעול נגד הקו קלוקס קלאן. מאוחר יותר, בעת חיפושיו אחר אמו המאמצת, הוא מתמודד עם רשויות האפרטהייד של דרום אפריקה, ונעשה מקורב יותר למוניקה לין. שנים מאוחר יותר, טצ'אלה מקבל שליח מוושינגטון די. סי. בשם אוורט רוס וניצב בפני איומים רבים על ואקאנדה. רוס עזר לו ברבים ממקרים אלו, ולעיתים אף ניסה להילחם לצידו. מספר איומים כוללים את פולחנו של הכומר אצ'בה ורשת מודיעין המסייעת לו. כאשר קילמונגר חזר עם מזימה להרוס את כלכלת ואקאנדה, טצ'אלה נאלץ להלאים מספר חברות זרות אך הובס על ידי קילמונגר בקרב. קילמונגר לקח את תואר הפנתר השחור, וטצ'אלה ניצל על ידי האח וודו ומון נייט. האוונג'רס התערבו לאחר שוואקאנדה הותקפה בידי מספר שכירי-חרב, ותואר הפנתר השחור הוחזר לטצ'אלה לאחר נפילתו של קילמונגר לתרדמת. טצ'אלה התחיל לסבול מחוסר יציבות והזיות, ואחרי שבמצבו הרעוע הוא כמעט וגרם למלחמת שבטים, הוא העביר את זכויות המלוכה למועצת ואקאנדה והתחבא בניו יורק. הוא הכשיר את הבלש קספר קול להחליף את מקומו, דבר שנותן לטצ'אלה זמן להתמודד עם מצבו, לפני שחזר לתפקד כחבר באוונג'רס וכמלך ואקאנדה. ערך מורחב – מלחמת אזרחים (קומיקס) טצ'אלה סייע פעם נוספת לאורורו מונרו, כעת חברת האקס-מן סטורם, להתאחד עם בני משפחתה ששרדו באפריקה ובארצות הברית. הוא הציע לה נישואין, והשניים נישאו בטקס גדול בהשתתפות גיבורים רבים. הוא נכשל בניסיון לאחד בין איירון מן וקפטן אמריקה, וזאת לאור דעותיהם בעקבות חוק רישום העל-אנושיים. בני הזוג יצאו לסיור דיפלומטי, בו ביקרו את הבלתי אנושיים, דוקטור דום, נשיא ארצות הברית ונאמור. לאחר מותו של גוליית על ידי שיבוטו של תור, טצ'אלה וסטורם מצטרפים לכוחות מתנגדי חוק-הרישום של קפטן אמריקה. במהלך הקרב בין שני הצדדים, שגרירות ואקאנדה ניזוקה קשה אך שום שגרירים לא נפגעו. בסוף המלחמה, טצ'אלה וסטורם מילאו את מקומם של מיסטר פנטסטיק והאישה הבלתי-נראית בארבעת המופלאים, וכשסיימו את תפקידם חזרו לוואקאנדה. במהלך הלווייתו של קפטן אמריקה, טצ'אלה שימש כאחד מנושאי הארון לצד איירון מן, קרול דנברס, סאם וילסון, ריק ג'ונס ובן גרים. עם שובו לוואקאנדה, סטורם עוזבת לניו יורק וחוזרת לאקס-מן. טצ'אלה נאלץ לעמוד פעם נוספת נגד קילמונגר, אשר הביס אותו בעזרתה של פולסר. טצ'אלה נאלץ להתמודד עם מסתננים מגזע הסקרול בוואקאנדה, אשר הסתננו כחלק מהפלישה. במהלך שלטון אפל, נאמור מנסה לגייס את טצ'אלה לקאבאל של נורמן אוסבורן, אך טצ'אלה מותקף על ידי דוקטור דום וכוחותיו, ונופל לתרדמת. אחותו שורי הוכשרה כפנתר השחור, והתואר עובר עליה באופן רשמי יחד עם מלכות ואקאנדה כאשר טצ'אלה מתעורר. ללא תואר הפנתר טצ'אלה איבד את כוחותיו, ועבד יחד עם המכשף זאוואורי כדי להשיג תחליף. הוא כרת ברית עם אלוהות פנתר נוספת, וכוחותיו המיוחדים חזרו עם קבלת לחשים על גופו, שהפכו אותו עמידים בפני התקפות מיסטיות. כל זה נעשה כהכנה לקרב נגד דום, אשר הגיע לשיאו כאשר טצ'אלה הטיח בדום ויברניום ונתן לאנשיו לבנות את חייהם ללא תלות במינרל זה. בעקבות אירועי "דרדוויל: ארץ הצל", דרדוויל מבקש מטצ'אלה שיחליף אותו כמגן הלז קיטשן. בעזרת פוגי נלסון הוא אימץ את זהות מר אוקונקוו, מהגר מקונגו ובעל מסעדה. טצ'אלה מצא עצמו מול אדון פשע רומני, ולאד דינו, המכנה את עצמו "ולאד המשפד". למרות דחייתו של טצ'אלה לסיוע מצידם, ספיידרמן ולוק קייג' השגיחו על טצ'אלה, ומתגלה כי ולאד הוא ניצול גרסה רומנית של "מבצע: לידה מחדש", ובעל קשרים עם הקינגפין. טצ'אלה נאבק בולאד ובאנשיו, וגילה כי עובדת סוציאלית איתה התיידד היא פושעת. טצ'אלה הביס את ולאד, שבנו הזריק לעצמו נסיוב אותו ולאד גנב מניסויי "מבצע: לידה מחדש" הרומניים. באירוע "הפחד עצמו", טצ'אלה נאבק נגד סוחר השנאה השלישי ו"הפנתר האמריקאי". ערך מורחב – אוונג'רס נגד אקס-מן כאשר דרדוויל חוזר להלז קיטשן, טצ'אלה חוזר לוואקאנדה כמשנה למלך לצד אחותו, שורי. אל הפנתר מחזיר לו את כוחותיו, ובמהלך עלילת אוונג'רס נגד אקס-מן, נאמור הורס את ואקאנדה עם גל ענק ששופר על ידי כוח הפניקס. חוזרת לוואקאנדה כדי לעזור, סטורם המומה כאשר טצ'אלה מודיע לה כי הוא ביטל את נישואיהם. בעוד הוא בוחן חברים פוטנציאלים לתוכנית חקר החלל של ואקאנדה, טצ'אלה היה עד למאורע "ההתנגשות" בו שני יקומים מקבילים מתנגשים זה בזה, עם כדור הארץ כנקודת ההתנגשות. טצ'אלה נפגש ראשון והתמודד עם ברבור שחור, אשר השמידה את היקום שעמד להתנגש ביקום מארוול המרכזי. הוא לכד אותה ושקל את סירובו לקשר עם האילומינטי, להם קרא לעזרה על מנת לפתור את הבעיה. הוא השביע את נאמור שלאחר שהמצב יסתדר, הוא (טצ'אלה) יהרוג אותו אישית. הוא הצטרף לאילומינטי, ונלחם יחד איתם בהתנגשויות. האיבה בין ואקאנדה לאטלנטיס גברה, אך נאמור הגיש הצעה לשלום. שורי סירבה להצעת השלום למרות נסיונותיו של טצ'אלה לשכנעה, והורתה לצבאות ואקאנדה להתכונן למלחמה. במתקפת פתע, צבאות ואקאנדה החריבו את אטלנטיס. ערך מורחב – אינסופיות (קומיקס) כאשר האוונג'רס שהו בחלל נגד גזע "הבנאים", תאנוס ניצל זאת על מנת לפלוש לכדור הארץ עם המסדר השחור שלו. טצ'אלה נפצע קשה בהגנה על ואקאנדה מננס שחור, חבר המסדר השחור, ונאמור נשבע אמונים לפרוקסימה מידנייט כדי לנקום את השמדת אטלנטיס. הוא סיפר לה כי יהלומי האינסוף שוכנים בוואקאנדה, וכך הביא את רוב צבאותיו של תאנוס לוואקאנדה. טצ'אלה והאילומינטי התמודדו עם התנגשות נוספת, ואילו תאנוס הגיע לנקרופוליס ואקאנדה וחשף פצצות אנטי-חומר אשר היו משמידות את כדור הארץ. תאנוס עזב את הנקרופוליס כאשר נמצא בנו, מה שאיפשר לאילומינטי לסלק את חייליו של תאנוס. תאנוס ופרוקסימה מידנייט הוקפאו במצב "מוות חי" ענברי והושארו בנקרופוליס. כשחזר לוואקאנדה, טצ'אלה נבגד על ידי שומרותיו וגילה כי שורי קשרה קשר עם נאמור. לאחר שסירב לספר לה דבר על מנת לא לחשוף את סודות האילומינטי, שורי אסרה על טצ'אלה להיכנס לוואקאנדה, והגבילה אותו לנקרופוליס. באירועי החטא הקדמון, טצ'אלה השתתף בצוות שאורגן על ידי ניק פיורי וכלל בנוסף לו את מון נייט, גאמורה, אמה פרוסט, איש הנמלה, חייל החורף, המעניש ודוקטור סטריינג' לחקור את רצח הצופה. באירועים אלו נחשף כי קפטן אמריקה עבר שינוי זכרונות על ידי האילומינטי, והתעמת עם איירון מן על כך. הקפטן החליט שלא ניתן לסלוח לאילומינטי על כך, ושלח אחריהם את האוונג'רס. נקרופוליס ואקאנדה הפך לבסיסם של הקאבאל, שמטרתו להרוס את כל היקומים המקבילים על מנת למנוע פלישות נוספות. לבסוף הקאבאל הרס את ואקאנדה, ויחד עם שאר האילומינטי, טצ'אלה נאלץ לנוס ברחבי העולם מהאוונג'רס. הזוכה לתואר הפנתר השחור מקבל חיבור מיסטי לאל הפנתר ואוכל צמח בצורת לב - שילוב שני אלו מעניקים לנושא תואר הפנתר השחור שמיעה, מהירות, ראייה, חוש ריח, סיבולת, עמידות, כוח, רפלקסים וזמישות על אנושיים. כאשר טצ'אלה איבד את הקשר לאל הפנתר, הוא יצר קשר עם אלוהות פנתר נוספת וזכה להתנגדות לקסם בנוסף לכוחות הפנתר השחור הרגילים. כמלך ואקאנדה, יש לטצ'אלה גישה לאוסף חפצים קסומים, טכנולוגיה מתקדמת ותמיכה מצד לוחמי, מדעני ומיסטיקני ואקאנדה. צבא ואקאנדה תואר כאחד מהצבאות החזקים ביקום מארוול, תלבושתו של טצ'אלה עשויה מויברניום וכמלך ואקאנדה הוא נחשב לאחד מהאנשים העשירים על פני כדור הארץ. הוא צייד, גשש, אסטרטג, פוליטיקאי, ממציא ומדען מיומן, בעל תואר דוקטור לפיזיקה מאוניברסיטת אוקספורד, נחשב לאחד משמונת האנשים החכמים ביותר על פני כדור הארץ ובעל הידע של כל הפנתרים השחורים אשר קדמו לו. טצ'אלה הוא מתעמל ואקרובט מיומן, ואומן להיות אמן אמנויות לחימה אפריקאיות. הוא למד גם אמנויות לחימה עכשוויות יותר, ואף כאלו שלא נלמדות כדיסציפלינה. בכרך השלישי של הרצתו, הכותב כריסטופר יוסט הרחיב את ארסנל הנשקים של טצ'אלה בפגיונות אנרגיה, מחשב נייד ועוד. בכרך הרביעי הכותב רג'ילנד הולדין הוסיף מספר שריונות, ולזמן קצר גם את להב ההובנה של האביר השחור. טצ'אלה הופיע בפרק "טרפו של הפנתר השחור" ב"ארבעת המופלאים", שם דובב על ידי קית' דייוויד. טצ'אלה מופיע בהופעת קמע ב"אקס-מן: סדרת האנימציה". בסדרה "האוונג'רס: אנו עומדים מאוחדים", תמונה של טצ'אלה מופיעה באחוזת האוונג'רס. למרות שלא הופיע בסדרה, הוא מופיע בקומיקס המבוסס עליה. טצ'אלה הופיע ב"איירון מן: הרפתקאות משוריינות" ודובב על ידי ג'פרי בוייר-צ'פמן. הוא מחפש נקמה במוזס מגנום במקום בקלו, לאחר שזה הרג את אביו. טצ'אלה הופיע גם בסדרה "יחידת גיבורי העל", שם דובב על ידי טאייה דיס. הוא נראה בפרק "תרעדו מעוצמתו של מודוק" יחד עם סטורם. בשנת 2010, חברות Marvel Animation ו-Black Entertainment Television ייצרו סדרת אנימציה המבוססת על דמותו ועולמו של טצ'אלה, אשר דובב על ידי דג'ימון הונסו. הוא מופיע ב"האוונג'רס: סדרת האנימציה", ודובב על ידי ג'יימס סי. מאת'ייס השלישי באנגלית ועל ידי ירון אלקיים בעברית. טצ'אלה מופיע בפרק ה-29 באנימה "מארוול מלחמות הדיסק: האוונג'רס", ודובב על ידי מאניטו אובה. הדמות מופיעה בסדרת הטלוויזיה המונפשת "ספיידי וחבריו המופלאים", בה מדובבת במקור על ידי טרו ולנטינו. טצ'אלה מופיע כדמות ראשית בסרט האנימציה "הנוקמים: האיחוד 2" משנת 2006, שם דובב על ידי ג'פרי דיסאמרס. בנם של טצ'אלה וסטורם, אזארי, מופיע בסרט האנימציה "הנוקמים: דור ההמשך". טצ'אלה עצמו מוצג בפלאשבק, בו נקרא יחד עם שאר האוונג'רס להילחם באולטרון ונהרג. ערך מורחב – טצ'אלה (היקום הקולנועי של מארוול) ביוני 1992, השחקן וסלי סנייפס הודיע על כוונתו לעשות סרט המבוסס על הפנתר השחור, כאשר באוגוסט של אותה שנה סנייפס התחיל לעבוד על הסרט. ביולי 1993 סנייפס הודיע על כוונתו להתחיל את הצילומים אחרי שיככב בסרט "איש ההרס", והתראיין על כך תוך כדי הבעת רצון לסרטי המשך. בינואר 1994 סנייפס יצר קשר עם סרטי קולומביה על יצירת הסרט, במרץ של אותה שנה סטן לי הצטרף לתהליך פיתוח-הסרט, ובמאי של אותה שנה סרטי קולומביה החלו בפוסט-פרודקשן. בינואר 1996, סטן לי אמר כי הוא לא מרוצה מתסריטאי הסרט הפוטנציאלים וביולי 1997 הפנתר השחור נרשם כחלק מתוכנית הסרטים של מארוול. במרץ 1998 מארוול שכרו את ג'ו קסאדה וג'ימי פאלמיוטי לעבוד על העיבוד הקולנועי, אשר עקב בעיות ארגונית נדחה באוגוסט של אותה שנה. באוגוסט 1999, סנייפס הוזכר שוב בנושא סרט על הפנתר. ביוני 2000 מארוול ביצעה עסקה עם חברת Artisan Entertainment לפתח עיבודים קולנועיים וטלוויזיוניים על הפנתר השחור, דדפול, קפטן אמריקה ותור. במרץ 2002 סנייפס הודיע כי יופיע או בסרט על הפנתר השחור או בבלייד 3 בשנת 2003, וחזר על כך חמישה חודשים לאחר מכן. ביולי 2004 במאי "בלייד: טריניטי" דייוויד ס. גויר אמר כי סנייפס לא יופיע כפנתר השחור: ”הוא כל כך מוכר כבלייד שעוד גיבור מארוול יכול להיות יותר מדי”. בספטמבר 2005 אבי ארד הודיע כי הפנתר השחור יהיה אחד מעשרת סרטי מארוול שיפותחו על ידי סרטי פרמאונט, וסנייפס התראיין ביוני 2006 למגזין Men's Fitness בדבר הסרט. בפברואר 2007 קווין פייגי ציין כי סרט על הפנתר השחור נמצא בתכנון של מארוול וביולי של אותה שנה ג'ון סלינגטון הביע את רצונו לביים. בשנת 2009, מארוול ניסתה לשכור צוות תסריטאים כדי ליצור עיבודים קולנועיים לדמויותיהם של הפנתר, קייבל, דוקטור סטריינג', ויז'ן, נייטהוק ואיירון פיסט. בינואר 2011 מארוול שכרה את מארק ביילי לכתוב תסריט לסרט על הפנתר השחור. ביולי 2012 השחקן ראו לייבה הביע את רצונו לגלם את דמותו של אריק קילמונגר בסרט על הפנתר. ביולי 2013 לואיס ד'אספוסיטו חשף כי הוא רצה ליצור סרט קצר על דמותו של הפנתר אך הרגיש כי דמותו מסובכת בשביל סרט קצר, ובאוקטובר של אותה שנה פייגי הצהיר כי הסרט בפיתוח. באוקטובר 2014, אולפני מארוול אישרו באופן רשמי סרט על דמותו של הפנתר השחור, אותו יגלם השחקן צ'דוויק בוזמן כחלק מהשלב השלישי ביקום הקולנועי של מארוול, אשר יופיע לראשונה בסרט "קפטן אמריקה: מלחמת אזרחים". בעקבות צירופו של ספיידרמן ליקום הקולנועי של מארוול, תאריך הסרט נדחה ל-6 ביולי 2018 אך הוקדם באוקטובר 2015 ל-16 בפברואר 2018. בינואר 2016, ראיין קוגלר נבחר לשמש כבמאי הסרט. הסרט זכה לשבחים רבים ולהצלחה מסחרית רבה, אפילו יחסית לסרטים אחרים בז'אנר. בנוסף, הוא היה מועמד ל-7 קטגוריות באוסקר וזכה ב-3 מהן; עיצוב התלבושות הטוב ביותר, הפסקול המקורי הטוב ביותר ועיצוב ההפקה הטוב ביותר. כמו כן, דמותו שבה להופיע בסרטים "הנוקמים: מלחמת האינסוף" ו"הנוקמים: סוף המשחק". ויילדקאט - דמות בדיונית דומה של חברת DC קומיקס המתחרה מדיה וקבצים בנושא הפנתר השחור בוויקישיתוף דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס הפנתר השחור, באתר אנציקלופדיה בריטניקה (באנגלית) Top 100 Comic Book Heroes: #51 - Black Panther Marvel Comics Presents #13-37 Fantastic Four #53 Marvel Team-Up #100, Storm Vol.2 #1-6 Fantastic Four #53 Fantastic Four #52-53 Fantastic Four Annual #5 Avengers #52 Avengers #62 Avengers #73 Avengers #74 Daredevil #69 Jungle Action #6-18 Jungle Action #19-22 and #24 Marvel Comics Presents #13-37 Black Panther: Panther's Prey #1-4 Black Panther Vol.4 #18 Black Panther Vol..4 #21 Black Panther Vol..4 #23 Black Panther Vol.4 #25 Fantastic Four #544 Fallen Son: The Death of Captain America #5 Black Panther Vol.4 #35-37 Black Panther Vol.4 #38-41 Black Panther Vol.5 #1-2 Black Panther Vol.5 #2-7 Black Panther Vol.5 #8 Black Panther Vol.5 #9-10 Doomwar #5 Black Panther: The Man Without Fear Urban Jungle. ISBN 978-0-7851-4523-3 Black Panther: The Man Without Fear #521-523 Fantastic Four #608 Avengers vs. X-Men #8 Avengers vs. X-Men #9 New Avengers Vol.3 #1 New Avengers Vol.3 #2 New Avengers Vol.3 #3 New Avengers Vol 3 #4-6 New Avengers Vol.3 #7 New Avengers Vol.3 #8 New Avengers Vol.3 #9-10 New Avengers Vol.3 #11 Infinity #5 Infinity #6 New Avengers Vol.3 #12 Original Sin #2-8 Avengers Vol.5 #34 Avengers Vol.5 #35 New Avengers Vol.3 #23 New Avengers Vol.3 #24 New Avengers Vol.2 #25 Black Panther Vol. 5 #9-10 Incredible Hulk #601 Fantastic Four #607-608 Jay Carr (1992-06-21). "Can penguin cones be far behind?". The Boston Globe Jay Carr (1992-08-30). "Tolkin to sit in director's chair". The Boston Globe Judy Gerstel (1993-07-29) "Rising star on screen and off, the actor is his own man". Detroit Free Press. Steve Persall (1993-08-03). "Future is bright for Snipes". St. Petersburg Times John Brodie (1994-01-05). "Hollywood Pours Its Heroes Into Tights". Chicago Sun-Times. Leonard Pitts Jr. (1994-03-27). "A comics milestone from the action-filled universe of superheroes come new characters, and a new diversity". Frank Lovece (1994-05-15). "Off the drawing board". Newsday Doug Nye (1996-01-28). "Stan Lee hopes New World deal pumps life into his creations". The State. Amy Dawes (1997-07-27). "Action! Movie studios lining up to turn comics into cinematic gold". Daily News of Los Angeles. Andrew Smith (1998-03-22). "So here's the wackiest gimmick of all - good writing for comics". The Commercial Appeal. Stephan Fortes (1998-08-23). "Blade Runner". Newsday. Bill Radford (1999-08-01). "Superheroes at home on big screen". The Gazette. Jacob W. Michaels (2000-06-02). "Comic Books". Centre Daily Times. Rene A. Guzman (2002-03-24). "Snipes' Blade draws focus to black comic book heroes". San Antonio Express-News. Monroe Hutchen (2002-08-22). "Undisputed". Latino Review. Archived from the original on 2007-08-05. Retrieved 2006-12-21. Clint Morris (2004-07-16). "Goyer talks Superman and Black Panther". Moviehole.net. Archived from the original on 2007-09-29. Retrieved 2006-12-21. "Marvel Making Movies". IGN. 2005-09-06. Retrieved 2006-12-21. Sam Malone (2006-06-01). "Snipes on Blade and Black Panther". Retrieved 2006-12-21. Bill Radford (2007-02-08). "Marvel stays true to superhero characters in transition to big screen". The News Sentinel. Archived from the original on 2007-02-16. Retrieved 2007-02-11. Wilson Morales (2007-07-27). "John Singleton News". BlackFilm.com. Retrieved 2007-07-27 Marc Graser (2009-03-26). "Marvel's hiring writers". Variety. Retrieved 2009-03-27 Borys Kit (2011-01-20). "'Black Panther' Back in Development at Marvel". The Hollywood Reporter. Retrieved 2011-01-21. "EXCLUSIVE Interview with Raw Leiba, Marvel’s Favourite to play villain ‘Erik Killmonger’ in Marvel’s up-coming ‘Black Panther’ film". 2012-07-09. Retrieved 2012-07-10. Breznican, Anthony (July 17, 2013). "Marvel One-Shots: Might 'Agent Carter' clear way for Ms. Marvel, Loki, young Nick Fury, or Black Panther?". Entertainment Weekly. Retrieved July 17, 2013. Chadwick Boseman to Star in Marvel's Black Panther Following Spider-Man Announcement, Marvel Studios Changes Release Dates On Four Films MARVEL STUDIOS PHASE 3 UPDATE RYAN COOGLER TO DIRECT MARVEL'S 'BLACK PANTHER'